Jeg er så uendeligt fucking træt af køn-debatten. Hvorfor bekriger vi konstant hinanden?  Jeg vil mene at vi er lige gode om alting. Ikke alle kvinder er super-"feminister" der render rundt og mener at alle mænd er grise, og ikke alle mænd udøver seksuelle overgreb på kvinder. Hvorfor er vi så interesseret i at generalisere og pege fingre?  Jeg har virkelig holdt mig ude af debatten, men det er simpelthen så mentalt trættende at høre på hele tiden. Vi mennesker er så vidt forskellige, at det er yderst forkert at lave en stereotype og generalisere på så høj plan.   Så gør en mand noget dumt, og så vil kvinderne gøre noget for at ændre det. Så tager nogle mænd det personligt, og kvinderne tager det også personligt. Så siger den ene part så at alle fra det andet køn altid er skyldig i blabla. Vi bliver altså kun ved med at hælde brænde på bålet, når vi tager ting personligt og bliver til en "retfærdighedskæmper" og hader hinanden.  Vi har forhelvede det samme mål. Vi er på samme side. Hvorfor gøre tingene mere kompliceret end det behøver at være?